Kuvassa potretti, jossa Ylinen katsoo kameraan. Lyhyet vaaleat polkkahiukset, päällä vaaleanturkoosi paita.Katri Ylinen vuonna 2022.
**Katri Ylinen** (s. 1990) on suomalainen tietokirjailija, podcastaaja, yhteiskunnallinen vaikuttaja sekä viestintä– ja tapahtuma-alan yrittäjä.

Keväällä 2024 Ylinen on kertonut kirjoittavansa loppuvuodesta 2024 ilmestyvää tietokirjaa 1990-luvun saatananpalvontapaniikista.

Ylinen on tunnettu Ylen podcasteista *Darravapaana* ja *Ehkä kaikki on hyvin*, sekä esikoistietokirjastaan *Aamu ilman darraa* (2022). Ylinen on myös toiminut puheenjohtajana järjestössä *Federation of Young European Greens,* suomeksi Euroopan vihreät nuoret.  Ylisellä on taustallaan kestävän kehityksen korkeakoulututkinto ja hän on valmistunut ympäristösuunnittelijaksi.

Kirjallinen tuotanto
--------------------

Ylinen julkaisi esikoistietokirjansa *Aamu ilman darraa* (Into Kustannus) elokuussa 2022. *Aamu ilman darraa* on kertova tietokirja Ylisen omasta raitistumisprosessista. Teos pysyi Kirjakauppaliiton julkaiseman Mitä Suomi lukee –listauksen suomalaisten eniten lukemien tietokirjojen kärkikymmenikössä kaksi kuukautta. 

Vuoden 2023 tammikuussa ilmestyi Ylisen ja Laura Wathénin kanssa yhdessä kirjoittama tietokirja *Darravapaa käsikirja* (Into Kustannus).

Ylinen on mukana kansanedustaja Fatim Diarran ja Iida Tanin toimittamassa teoksessa *Lupa olla tyttö* (Into Kustannus), joka ilmestyy vuonna 2024.

Syksyllä 2024 Yliseltä ilmestyy hänen toinen oma teoksensa Kosmoksen kustantamana. Teos käsittelee 1990-luvun saatananpalvontapaniikkia. Kimmokkeina kirjalle aiheelle Ylinen mukaan toimivat hänen lapsuusmuistonsa kotikaupungistaan Nokialta, kuten vuoden 1996 ratkaisematon kaupunginvaltuutettu Markku Mallatin henkirikos sekä Pirkanmaalla levinnyt saatananpalvojien pelko.

Podcast-tuotannot sekä sosiaalinen media
----------------------------------------

Vuonna 2021 Ylinen perusti yhdessä Laura Wathénin kanssa alkoholittoman Darravapaa-yhteisön, josta on kasvoi valtakunnallinen sosiaalisen median ilmiö. Ylinen on kertonut Darravapaa-median syntyneen tarpeesta puhua alkoholiongelmista nuorten naisten näkökulmasta. Lisäksi Ylinen ja Wathén ovat julkaisseet Yle Areenassa Darravapaana-podcastia, joka palkittiin vuoden podcastina Hyvinvointi, terveys ja kasvu -palkintokategoriassa podcastien Audioland Awards -palkintogaalassa vuonna 2022.

Ylinen on lainannut äänensä Podimon *Hämärä historia* -podcastiin. Lisäksi Ylinen on yhdessä tietokirjailija Tiina Svenskin kanssa julkaissut Yle Areenassa podcast-sarjaa *Ehkä kaikki on hyvin*, joka käsittelee kolmikymppisten nuorten aikuisten kollektiivista ahdistuneisuutta, nykymaailman suorituskulttuuria ja loputtomien mahdollisuuksien illuusiota. Podcastissa Ylinen on puhunut myös päätöksestään pysyä vapaaehtoisesti lapsettomana.

Tapahtumatuotanto
-----------------

Yhdessä Wathénin kanssa Ylinen on luonut ja tuottanut alkoholittoman yökerhoklubikonseptin *Sober Furious*. Klubi starttasi Helsingin Kuudes linja oy'n yökerhoissa maaliskuussa 2022, jonka jälkeen loppuunmyytyjä klubeja on järjestetty Turun Dynamossa, Tampereen Klubilla sekä myös Suomen Kansallismuseossa. Klubeilla on esiintynyt muun muassa artisti F, Isaac Sene, Renaz Ebrahimi, DJ Orkidea sekä useampaan otteeseen Windows95Man.

Yhteiskunnalliset näkemykset
----------------------------

Työssään Ylinen on useasti pitänyt esillä unelmaansa työkulttuurista, jossa tasapainoisempi elämä olisi mahdollinen kaikille eivätkä palautumisen paineet eivät kasautuisi viikonlopuille, vaan lepoon olisi riittävästi mahdollisuuksia joka päivä.

Vuonna 2018 Ylinen vastusti äänekkäästi presidentti Donald Trumpin ja presidentti Vladimir Putinin huippukokouksen järjestämistä Helsingissä ja toimi kokouksen ympärille syntyneen Helsinki Calling! -massamielenosoituksen tiedottajana. Mielenosoituksen tavoitteena oli korostaa monipuolisen ja monenkeskisen demokraattisen keskustelun merkitystä salaisten huippukokousten sijasta.

Vuonna 2016 Ylisen puhe *"EU:n tulevaisuus globaalina toimijana"* -seminaarissa käsitteli Euroopan sisäisen vapaan liikkuvuuden merkitystä sekä EU:n epäinhimillisenä näkemäänsä rajapolitiikkaa.

Marrakechin ilmastokokouksessa Ylinen edusti osana Suomen virallista delegaatiota Suomen nuorisoalan kattojärjestö Allianssin nimittämänä nuorten ilmastodelegaattina. Ilmastodelegaattina hän keskittyi nostamaan esiin alkuperäiskansojen haavoittuvaa asemaa ilmastonmuutokseen sopeutumisessa sekä ILO169-sopimuksen ratifioinnin kiireellisyyttä. Lisäksi lausunnoissaan Ylinen korosti Pariisin ilmastosopimuksen mukaisten päästövähennystavoitteiden ylisukupolvista merkitystä. 

Ylinen on työskennellyt vihreiden entisen kansanedustajan Emma Karin eduskunta-avustajana, sekä entisen kansanedustajan ja Tampereen kaupungin kaupunginvaltuutetun Iiris Suomelan kampanjapäällikkönä. Ylinen on myös toiminut Vihreät nuoret hallituksen jäsenenä, sekä työskennellyt järjestön järjestö- ja koulutussuunnittelijana.

Lähteet
-------



1. ↑  Ylinen, Katri | Into Kustannus *intokustannus.fi*.  29.3.2022. Viitattu 21.2.2024.
2. ↑  Traileri: Ehkä kaikki on hyvin | Ehkä kaikki on hyvin | Yle Areena *areena.yle.fi*. Viitattu 21.2.2024.
3. 1 2  Tipattomasta elämänmittainen? Darravapaa käsikirja tarjoaa pehmeän laskun ja konkreettisia työvälineitä kestävään raittiuteen | Into Kustannus *www.sttinfo.fi*. Viitattu 21.2.2024.
4. 1 2 3  Minna Ala-Heikkilä: "Bilemuija" Katri Ylinen, 31, paiski töitä, juhli lujaa ja tajusi hiljalleen olevansa alkoholisti – Lopettamisen jälkeen koitti ihmeellinen olotila *Aamulehti*.  25.8.2022. Viitattu 21.2.2024.
5. 1 2 3  Kulttuuri | Katri Ylinen kirjoitti kirjan 90-luvun saatananpalvontapaniikista – Kimmokkeena työlle toimi edelleen ratkaisematon Markku Mallatin surmatapaus *Nokian Uutiset*.  10.3.2024. Viitattu 15.3.2024.
6. 1 2 3  Eduskunnasta pohjakosketukseen – nuoren naisen kirja raitistumisesta vähentää häpeää ja yksinäisyyttä | Into Kustannus *intokustannus.fi*.  4.8.2022. Viitattu 21.2.2024.
7. 1 2  Iina Alanko: Ilo ilman alkoholia ei ole teeskentelyä, oppivat Darravapaana-podcastin naiset – "Kuvittelin, että känniminä on hauskin puoleni" *Kotiliesi.fi*.  27.3.2022. Viitattu 21.2.2024.
8. 1 2  Ehkä kaikki on hyvin | Yle Areena *areena.yle.fi*. Viitattu 21.2.2024.
9. 1 2  Podcastit | Syöpään kuoleva toimittaja, keskustelua sähköstä sekä Tuomas Enbusken harha-askel – Esittelyssä seitsemän uutuuspodcastia *Helsingin Sanomat*.  2.12.2023. Viitattu 21.2.2024.
10. ↑  AGENCE EUROPE - Katri Ylinen wants "a welcoming, social and sustainabl... *agenceurope.eu*. Viitattu 21.2.2024.
11. 1 2  Entinen kärkiryyppääjä Katri Ylinen, 32, raitistui ja toivoo työelämää, josta ei tarvitse perjantaisin palautua juomalla *yle.fi*. Viitattu 21.2.2024.
12. ↑  Elokuu 2022 - Sähkökirjat *Kirjakauppaliitto*. Viitattu 21.2.2024.
13. ↑  Syyskuu 2022 - Sähkökirjat *Kirjakauppaliitto*. Viitattu 21.2.2024.
14. ↑  Vuoden tärkeimmän kirjan tekijät kutsuvat mukaan häirinnän vastaiseen työhön | Into Kustannus *www.sttinfo.fi*. Viitattu 21.2.2024.
15. ↑  Instagram *www.instagram.com*. Viitattu 21.2.2024.
16. ↑  "Kärkiryyppääjä" Katri Ylinen osasi peittää krapulan jäljet töissä – Päihteettömyys muutti kaiken *www.apu.fi*.  25.12.2022. Viitattu 21.2.2024.
17. ↑  Darravapaana | Yle Areena *areena.yle.fi*. Viitattu 21.2.2024.
18. ↑  Ylen Darravapaana ja Riku Rantala: M/S Mystery voitokkaina ensimmäisessä podcastien Audioland Awards -palkintogaalassa *yle.fi*. Viitattu 21.2.2024.
19. ↑  Elämä on joko pitkä tai lyhyt | Ehkä kaikki on hyvin | Yle Areena *areena.yle.fi*. Viitattu 21.2.2024.
20. 1 2  HS Helsinki | Helsingissä alkaa toimia klubi, jossa kaikki ovat selvin päin – taustalla on kahden naisen idea, sillä he kyllästyivät krapuloihin *Helsingin Sanomat*.  4.2.2022. Viitattu 21.2.2024.
21. 1 2  Mikko Vattulainen: "Haluamme kyseenalaistaa suomalaisen alkoholikulttuurin" – Ilmiöksi nousseet alkoholittomat bileet löysivät yleisönsä myös Tampereella: katso kuvakooste loppuunmyydyltä Klubilta *Aamulehti*.  10.11.2022. Viitattu 21.2.2024.
22. 1 2  Kansallismuseon viimeinen viikonloppu: 48 tunnin museomaraton *Suomen kansallismuseo*.  12.10.2023. Viitattu 21.2.2024.
23. ↑  Sober Furious Pride Special *Helsinki Pride*. Viitattu 21.2.2024.
24. ↑  Tuomo Väliaho HS: Trumpin ja Putinin tapaamiseen suunniteltu Helsinki Calling -mielenosoitus siirtyy sunnuntaille *Helsingin Sanomat*.  9.7.2018. Viitattu 21.2.2024.
25. ↑  Elsa Osipova: Kun Trump ja Putin tapaavat, Helsingissä järjestetään ainakin viisi mielenosoitusta – poliisi: Näihin paikkoihin ei heru lupaa *Ilta-Sanomat*.  4.7.2018. Viitattu 21.2.2024.
26. ↑  Markku Linna: EU:n koulutus- ja tutkimusohjelmien tulevaisuus Suomen näkökulmasta.  *Aikuiskasvatus*, 15.9.1998, 18. vsk, nro 3, s. 236–241. doi:10.33336/aik.92514. ISSN 2490-0427. Artikkelin verkkoversio.
27. ↑  katriylinen: Ilmasto-oikeudenmukaisuutta ILOlla *Ilmastodelegaatin matkassa*.  18.11.2016. Viitattu 21.2.2024.
28. ↑  Järjestöjen viesti puoluekokouksiin: Täysin uusiutuvalla energialla toimivaa Suomea vauhditettava *WWF Suomi*.  8.6.2016. Viitattu 21.2.2024.
29. ↑  Tiedote: Rosa Meriläinen Iiris Suomelan vaalipäälliköksi – Emma Kari avaa kevään kampanjastartin *Iiris Suomela*.  21.2.2017. Viitattu 21.2.2024. (englanniksi)
30. ↑  Vihreiden nuorten järjestö- ja koulutussuunnittelijaksi on valittu Katri Ylinen - Vihreät nuoret *vihreatnuoret.fi*.  21.1.2019. Viitattu 21.2.2024.